औसा तालुका

औसा तालुका (Ausa Taluka) हा एक महाराष्ट्राच्या लातूर जिल्ह्यातील एक तालुका आहे. तालुक्याचे प्रशासकीय केंद्र औसा शहर आहे.

भूगोल 
औसा तालुक्याचे क्षेत्रफळ १२२४.४१ चौरस किलोमीटर (४७२.७५ चौरस मैल) आहे. लातूर जिल्ह्यातील लातूर, निलंगा आणि उस्मानाबाद जिल्ह्यातील उस्मानाबाद, उमरगा आणि लोहारा ही औसा तालुक्याला लागुन असलेली तालुके आहेत. लातूर आणि औसा तालुक्याच्या सीमा तावरजा नदीने अधोरेखीत होतात. तर लोहारा आणि औसा तालुक्याच्या सीमा देखील तेरणा नदीने अधोरेखीत होतात.

१९९३ चा भूकंप 

३० सप्टेंबर १९९३ ला पहाटे ३:५६ वाजता किल्लारी परिसरात ६.२ रिश्टर एवढ्या तिव्रतेचा भूकंप झाला. भूकंपाने मुख्य प्रभावित क्षेत्र लातूर जिल्ह्यातील औसा तालुका आणि उस्मानाबाद जिल्ह्यातील उमरगा तालुका हे होते. या इंट्राप्लेट भूकंपात बावन्न गावे उद्ध्वस्त झाली. अंदाजे १०,००० लोक मरण पावले, तर आणखी ३०,००० जखमी झाले. किल्लारी हा भूकंपाचा केंद्रबिंदु होता.

लोकसंख्या 
२०११ च्या भारताच्या जनगणनेनुसार, सध्याच्या औसा तालुक्याची लोकसंख्या ३,०९,५७१ आहे, ज्यात १,६०,७७१ पुरुष तर १,४८,८०० महिला आहेत. लोकसंख्येचे लिंग गुणोत्तर दर १००० पुरुषांमागे ९२६ स्त्रिया असे आहे. तालुक्याचा एकूण साक्षरता दर ६५.९१% आहे. लोकसंख्येची घनता २५३ प्रति चौरस किमी एवढी आहे.

तालुक्यात १).भादा २).औसा ३).लामजना ४).मातोळा ५).किल्लारी हा पाच महसूल मंडळे आहेत. २०११ च्या भारताच्या जनगणनेत तालुक्यात १३० गावांची नोंद आहे, त्यापैकी १२६ वस्ती असलेली गावे आहेत, तर १०७ ग्राम पंचायती होत्या. फक्त औशाला नगर परिषद आहे.

 ग्रामपंचायत: १०७
 नगर पंचायत: ०
 नगरपरिषद: १ (औसा)
 महानगरपालिका: ०

तालुक्यातील गावे 
औसा तालुक्यातील गावांची यादी

पर्यटन 

 औसा किल्ला
 खरोसा लेणी
 केशव बालाजी मंदिर, औसा
 श्री क्षेत्र गोपाळपूर, औसा
 विरनाथ - मल्लनाथ महाराज मठ, औसा - नाथ संस्थान, औसा

हे देखील पहा 

 लातूर जिल्हा
 औसा
 औसा विधानसभा मतदारसंघ
 १९९३ किल्लारी भूकंप

संदर्भ 

तालुका
महाराष्ट्रातील तालुके
लातूर जिल्हा
लातूर जिल्ह्यातील तालुके